Anna de Noailles

Anna Elisabeth, grevinne Mathieu de Noailles, opprinnelig Bibesco Bassaraba de Brancovan (født 15. november 1876 i Paris, død 30. april 1933 samme sted) var en fransk poet av rumensk opprinnelse.


== Liv og virke ==


=== Bakgrunn ===
Anna de Noailles ble født i Paris som prinsesse Anna Elisabeth Bibesco-Bassaraba de Brancovan, og stammet fra de rumenske adelsfamiliene Bibescu og Craioveşti . Hennes far var prins Grégoire Bibesco-Bassaraba, sønn av den valakiske prinsen Gheorghe Bibesco de Brancovan og Zoe Brâncovanu, mens hennes mor var den kjente greske pianistinnen Raluka (Rachel) Musurus.


=== Dikter ===
I 1897 giftet hun seg med Mathieu de Noailles (1873–1942), sønn av hertugen av Noailles. Paret var blant de fremste i tidens parisiske sosietet. De fikk en sønn, grev Anne Jules de Noailles (1900–1979).Anna de Noailles skrev tre romaner, en selvbiografi og et stort antall dikt. Hennes poesi kretser om emner som kjærligheten, naturen og døden. Ved begynnelsen av 1900-tallet ble salongen hennes i Avenue Hoche i Paris besøkt av tidens intellektuelle, litterære og kunstneriske elite, blant andre Francis Jammes, Paul Claudel, Colette, André Gide, Frédéric Mistral, Robert de Montesquiou, Paul Valéry, Jean Cocteau, Alphonse Daudet, Pierre Loti, Paul Hervieu og Max Jacob.
I 1904 opprettet Anna de Noailles og en del andre kvinner som fru Alphonse Daudet og Judith Gautier, Théophile Gautiers datter prisen Vie Heureuse, som siden ble til Prix Femina.
Flere kjente kunstnere har malt portretter av Anna de Noailles; blant annet Antonia de la Gandara, Kees van Dongen, Jaques-Émile Blanche og Philip Alexius de Laszlo. I 1906 sto hun dessuten modell for en skulptur av Auguste Rodin.
Anna de Noailles var den første kvinne som ble kommandant av Æreslegionen, den første kvinne som ble mottatt i Det kongelige belgiske akademi for fransk språk og litteratur, og hun ble æret med «Grand Prix» fra Académie française i 1921.


== Billedgalleri ==

		
		
		
		


== Bibliografi ==
Lenker til digitale utgaver etter enkelte titler

Le Cœur innombrable (1901) Gallica
L'Ombre des jours (1902)
La Nouvelle Espérance (1903)
Le Visage émerveillé (1904)
La Domination (1905) Gallica
Les Éblouissements (1907)
Les Vivants et les morts (1913) Gallica
De la rive d'Europe à la rive d'Asie (1913)
Les Forces éternelles (1920)
À Rudyard Kipling (1921)
Discours à l'Académie belge (1922)
Les Innocentes, ou la Sagesse des femmes (1923)
Poème de l'amour (1924) Gallica
Passions et vanités (1926) Gallica Arkivert 6. oktober 2010 hos Wayback Machine.
L'Honneur de souffrir (1927) Gallica
Poèmes d'enfance (1929)
Choix de poésies (1930)
Le Livre de ma vie (1932)
Derniers Vers (1933)
Derniers Vers et Poèmes d'enfance (1934)Utgivelser på svenskDet förundrade ansiktet (1904)
Fransk lyrik (1921)
Fransk vers  (1927)


== Referanser ==


== Litteratur ==
Broche, François (1989): Anna de Noailles, Robert Laffont.
Perry, Catherine (2003): Persephone Unbound: Dionysian Aesthetics in the Works of Anna de Noailles. Bucknell University  Press.


== Eksterne lenker ==
(en) Anna de Noailles – kategori av bilder, video eller lyd på Commons 
Nettsted for Anna de Noailles, engelsk og fransk
Anna de Noailles' blogg, engelsk
Sveitsisk blogg om Anna de Noailles, fransk
Anna de Noailles, fransk